
IN 011 omnis morbus, cito satis, tuto et jucunde sa- 
natur. Cujus ratio non semper in medico quaerenda, 
Jicet numquam defuerint osores artis nostrae, qui con- 
trarium adsererent. Non medicorum caussam hic agam, 
nec in aegros ipsos culpam devolvere contendam.Suum 
cuique. Brevibus tantum perstringam nonnulla, cum 
omnia enumerari nec facile possint, limitem non dcsi- 
gnando, nec iisdem locus hic aptus foret. Vires exi- 
guae, experientia tenuis, quam quae tanto operi suffi- 
ceret. Quae circa morborum curationem medico se of- 
ferunt impedimenta, jam in aegro ipso quaerenda, jam 
extra illum locata, hic nomine dystherapeusis (a &u C el 
&«pa««u», quasi difficile curo) comprehenduntur. Gene- 
ralia solum adduco, cum ea quae casus fert individui, 
cuivis fere aegro sint propria, in antecessum ne colli- 
manda quidem, nedum praedicenda. 

SECTIO PRIMA 



DF CrKATIOWUM IHPLDIMEIITIS IH AEGRO QUAERElfDIS 

Plurima insunt aegro ipsi, quae tberapiam vel pe- 
nitus impediunt , vel saltem reddunt tardiorem, quo- 
rum nonnulla jam primo obtutu manifesta vel et me- 
diocriter versatis se offerunt: alia profundius latent, 
atque multum attentum, patientem, sagacem exposcunl 
therapeutam. Celantur quaedam per aegros, quos falsus 
pudor detinet, in primis talia quibus ex falso concepta 
opinione turpis aut indecori nota inhaeret : vel adhuc- 
dum praesenlia, v. g. syphilis, hernia, menstruorum 
anomaliae, vel praegressa dudum v. g. psora . Reticent 
aegri more sibi receptum malum, v. g. ebrietatem, 
masturbationem, aut subinde commissum diaetetici re- 
giminis errorem. Oblivioni alia jam tradidit aeger, jam 
nihil ad rem conferre existimat. Proiixus evaderem 
casus singulos exponendo: ingenio medici ad lectos ae- 
grorum committi debent. Generalia solum sequenti lu- 
strabimus ordine. ita disquirentes, ut ea primum quae 
partem aegri somaticam, dein quae psychen concer- 
nunt ipsam, proponamus. 

Gaput Primum 

Impedimenta ex parte aegri somatica 

§2. 

Conformatio corporis, jam lotius, jam partis solum, 
varias exhibet anomalias. Hae quidem pleraeque, cum 
ad insanabilium pertineant ordinem, scopo non respon- 
dent^ verum quia morbis vel generandis, vel acceden- 
tibus difficulter sanandis, plurimum favent, brevibus 
mentionem facimus. 

Cranii conformatio mala saepe nevrosibus praepri- 
mis occasionem praebet. Vesaniarum species multae, 
cretinismus, epilepsiae hic non raro fundantur. Thorax 
gibbosus, asthma, dyspnoeam, morbos cordis, phthisim 
pulmonalem producit. Pelveos dein mala conformatio 
magnopere gravidis atque puerperis infesta. Ast etiam 
robur aut magnitudo systematis vel organi cujuspiam 
indebita non innocua etc. etc. 

§3. 

Quo referam aptius morbosas diatheses in habitu 
corpori8 ipso fundatas. Habitus tener nevrosibus, pa- 
stosus arthritidi, phthisi elongatus, apoplexiae lorosus 
collo brevi, vel plurimum favet. An non quilibet ho- 
rum aut contraindicat aul limitat saltem mcthodum 
certam, reslringit aut vetat usum remediorum, quac 



Digitized by Google 



— 8 — 

cito et tuto morbum profligarent? Commemorasse sal 
est, exemplis innumeris nemioi nostrum non defu- 
turis. 

§4. 

fdiosyncrasia notum est quam exerceat in multos 
tyrannidem. Exempla non aflero, cum multo plurima 
sint quam ut saltem pleraque possent adduci; pauca 
quaedam tritaque magis memorasse, parum juvat. Im- 

j iii f 1 \ c j n c 1 i 3 c ci r I c^ c^ li r*ci n \ i iiccc d m \ t « tci^j^i i 
sunt, jam et noxia, immo plane periculosa. Infelix ae- 
ger reputandus qui in medicamen certum, aut formam 
etiam medicaminis, pollet idiosyncrasia. Nunc dosis mi- 
nima eflectus causat horridos, nunc contrarium, quam 
quod induci volebat salutare futurum, eflicit. — Quid si 
ab hoc remedio tantum speranda salus? — Mitius ferit 
medicum, cum aeger sibi culpam adscribere cogitur, 
quod sibi jam prius notam, huic non communicaverit 
idiosyncrasiam. Non autem semper sciuntur aegro quae 
sumenda erunt, subinde medicus ipse non patefacere 
justum censet. Quotusquisque non penitus ignarus 
rem medicam concernentium? Accusat medicum dosim 
sibi justo majorem fuisse exhibitam: invehitur iili, ve- 
nenum sibi propinasse. 

Caput Secuivdum 

/mpedimenta quae partem psychicam 
aegri concemunt 

§5. 

Opiniones falso conceptae (praejudicia) uberrimum 
coostituuot dystherapeusis footem . — His magoa pars 
pathologiae ineotis humaoae absolvitur: iotellectus re- 
strictiooem patilur,a veritatis tramite desciscitj voluo- 
tas aliter quam fas est io ageodo determioatur. Quis 
earum oumerum capiat, quem ooo terreat multitudo, 
qui illas adversus cooteodere velit? Domioium sum- 
mum exerceot super omoes^ — his muodus regitur. 
Nec deeruot uoquam. Ratioois eoim impcrium tam late 
exteosom, quod singulos et uoiversos juste moderare- 
tur, io idea solum coosistit. Extirpaodas ccoseot ooo- 
nulli, qui menlem humanam velut agrum traclabilem 
coosideraot. Tcotaruot alii impugoare cas, ooo vocati; 
ast vel cooatus suos irritos experti, ludibrio fuere, vel 
ipsi mulliludioe oppressi ioterieruot, — theoriam sibi 
noo fuisse versam commoostraotes. 

Medicus aegri curam gereos, hac ex parte plurima 
quae scopo adversa suot experitur. Juvat igitur oie- 
morare quaedam , quae praejudiciis io re medica, — 
tollendis, enervandis, sopiendis, aut innocuis redden- 
dis, maxime eooferaot. Summis qualuor his indicatio- 

nibus totidem remedia cardinalia respondent. Scientia, 
ars, auctoritas, prudentia. Liceat de singulis pauca 

diccrc. 

Scientia vera, velut universale pracjudiciorum ca- 
tharticon censetur, in medicina etiam summum reme- 
dium. «Duo enim sunt, scientia et opinio, quarum al- 
tera quidem scire facit, altera ignorare » . — Ast quis 
talem se possidere arbitretur? An non et medici qui- 
dam falsis opinionibus scatenl? Non pcrsuasus ipsc, 
quomodo persuadeat aliis? Non medici non capiunt o- 
mnes: «Res sacrae sacris hominibus dcmonstrantur : 
profanis id fas non est, priusquam scientiae orgiis ini- 
tientur n Hippocb. An qui admittant sani dum sunt, dum 
aegrotant possint idem? Patet igitur antidotum hoc 
nec apud omnes,nec in omnibus casibus adhiberi pos- 
se, in aegris raro^ hygienem magis concernere, insti- 
tutione publica et sermonibus amice collatis in usum 



vocandum, modo quasi prophylactico. e, 

Ars medica, vere talis, in praejudiciis enervandis sic p, 

agit. Medicus arlis amore ductus, summam ejus digni- pj 

tatcm senliens, dum animi candore et solerlia inde- ati 

fessa ofOciis adimplendis incumbit, de contrario edocet ni 

falsa opinantcs. Verum quae de praecedenti dicta sunt Q L 

hic etiam valent multa, quibus adde. An profani, mc- du> 

dici artem sempcr rite dignare scient et velint? dt$: 

Auctorilas. Summum narcoticum mentis humanae po/ 

inlellectum ab inquirendo in rationes prohibct, pro ej/ a 

sufficienlibus inlerdum rationibus, (|uas non caperel, dag ; 

Digitized by Google 



— 11 — 

illud: «Stal pro ratione voluntas» substiluens. Cohibet 
actiones quae scopo sibi non convenire videntur. — 
Quid medici valeat auctoritas in aegros ipsos, quam 
mire demulceat et sopiat opiniones falso conceptas fa- 
cile nocituras, neminem latet. — Ast non cuivis, neque 
semper in aegros tale conceditur imperium. Concesso 
licet num quilibet utatur? 

Prudentia! Quae cogitantur, sentiunlur, atque Gunt 
per alios scopo nostro non responsura, ita determina- 
re, ut non solum non noceant, sed insuper proficua 
cvadant, summum certe quod rationi humanae conce- 
ditur. In casu nostro, remedium, cui accessus ubique 
palet; quae praecedenlibus obtineri non potuerunt, huic 
certc non refractabuntur. 

§6. 

Ceterum remediis his medicus caute utatur. Neque 
enim quid sibi consilii sit ostendet, neque in aperlum 
prodibit campum , dimicaturus. Hostes enim numero 
plures quam expectarat inveniet, ac illos etiam, quos 
addictos sibi putavil, inimicos experietur. Circumve- 
niri talia volunt! Delectus in his non minus difficilis. 
Quae ubi valeant, quae haberi possint, definire ar- 
duum est. Yideat ne scientiam obtrudat, non erudien- 
(iis: artem suam ostentet: auctoritate uti velit qua non 
pollet: dein quis imprudenteni se fatebitur? Hic saga- 
citas medici elucet, qui altius naturam humanam in- 
dagans, subtiliora quam quae culter detegit anatomi- 

cus, luslrat, in ipsius animae penetralia perlingens: 
atque sic aegros non visibilibus vinculis tenet obstri- 
ctos, pro lubitu regens, utque sibi ipsis bene velint, 
sapientcr cogit. 

Unum superest. Medicus prudens falso conceptas 
opiniones in quas impingit, velut impedimenta quae re- 
raovcre non potest, sollicite deviabit. Praejudicia quot- 
quot viderit, ut totidem morbi complicationes conside- 
rans. tantisper suspendet, atque quod prius urget ma- 
lum, huic medebitur. Malum quidem pariter opinione 
falsa teneri : ast non ut hanc sufTcrres, te vocaverunt. 
Num prius errores refelles aegrum meliora docendo, 
dein febrim tolles? Peccant permulti qui rudi manu 
talia tractant, censores morum severos agunt ubi res 
non exigit : castigant hominum nacvos, errores repre- 
hendunt,stultitiam irrident. Ast quid efficiunt? Odio ha- 
bentur,vel risui sunt. Non vocabuntur, abstinet potius 
aeger medico, quam ut talem accerseat Catonem. 

Jam nunc ad opiniones falsas, quarum culpa aeger 
sanationem vel plane non, vel justo tardius impetrat, 
transimus recensendas. Paucas solum hic enumerabi- 
mus quae medicinam, medicos et mcdieamina concer- 
nunt, atque haec promiscue fere, cum ita inter se col- 
lineent plurima, ut ordo vix possit exaclus teneri. 

§7. 

Utilissima cerle quaestio foret, quid medicus? ct 
quae iilum inler et aegrum sit relatio, in usus profa- 



norum dilucidanda. Tam enim abludunt variorum opi- 
niones, ut nil tam turpe sit, quod et hic quibusdam 
non assereretur, medicum jam nihilo digniorem quam 
ceteri mortales, jam his longe superiorem, divis adnu- 
merandum censentes. Quae potior sit opinio, aetati no- 
strae magis accommodata, facile conjicimus. Nemo non 
eruditus vult haberi, qui cultum se profitetur. Delibant 
scientiae cujusvis primordia, difficillima, quaeque levi 
manu tractant ut eruditionis gloriolam aucupent vani. 
Haec sors et medicinam ferit, sperandumque brevi ut 
inter bellas artes referatur. Non se expertes omnis me- 
dicae cognilionis putant, sibi etiam votum esse in pro- 
pria sanilate restituenda autumant. Ita fit, ut jam quae 
medico fieri debeant, praescribant} quae fiunt, dirigant j 
quae facta sunt, crisi subjiciant sententiam ferentes. 
— Morbum determinant, methodum statuunt, remedia 
seligunt, alque haec medico accedenti jam benevole 
offerunt, sibi ipsis placentes, jam obtrudunt imperiose. 
Curam porro quoque dirigunt, super ea quae praescri- 
pseris rationes deposcunt, citant quae legerunt alicubi, 
objectiones formare nil dementis putant. Quae sibi mi- 
nus necessaria vel noxia plane videntur, in his quae 
medicus ordinat, pro arbitrio negligunt. — Subaudi, 
quae sint colloquia conviviorum,qualia disceptent, quos 
congregat otium? De morbis et medicis agitur. Curae 
ventilantur, non succedente sanatione medicum jam 
damnant, jam absolvunt j succedente vero, nunc fortu- 
nae, nunc medico tribuunt, aut etiam vim naturae me- 



dicatricem laurea donant. — Ceterum bono simus aui- 
mo ! De his jam Hippocrates conqucslus, qui tamen di- 
vina non procul origine putatus, qui nobis mortalibus 
talia non accidant? 

$8. 

Gontrario laborant vitio, qui medicum diva praedi- 
tum potestate credunt. Postquam per circumforaneos, 
aniculas, multum diuque male babiti raissent, medicum 
accedunt postulantes, ut illos ocyus sanet. Neque rarum 
est quod tempus praefigant, intra quod restitui velint, 
aut medicamina plane respuant. Tali modo, quae mul- 
tis in casibus plurimum opitulatur spes atque fides, hic 
quod immodica sit et insana, aegri perniciem maturat. 

Huic affinis est opinio quae multis fovetur « medi- 
cum pro arbitrio, morbi durationem jam longiorem, 
breviorem jam reddere posse, ac propterea medicum 
amicum esse optimum» . Dive Celsi ! tam indignam as- 
sertionem tuis effatis praemitti posse certe non spe- 
rabas. 

Si quaeras ex improbe cultis, aut libros etiam quos- 
dam consulas, tibi dicetur: medicinam esse artem ex- 
perimenta in aegris instituendi, et qui id facit est me- 
dicus. Non reputant seeum qui hanc fovent ideam, quod 
in propria saeviant viscera, quippe qui non fidentes 
medicinae et medicis, maximo beneficio generis huma- 
ni se privant ipsos. 

s«. 

Non rarum est videre aegros, qui medicamen omne 
respuant. DifGcile est in causas et fonles aversationis 
talis inquirere. Infelices magis si omne auxilium re~ 
nuant. — Conceptus enim medicaminis multum adhuc 
vagus, ut alii id solum medicamen esse ccnseant , quod 
pharmacopolio tenetur, alii latissime extendant. E prio- 
ribus tamen nonnulli remedia sic dicta domestica ad- 
mittunt, in haec solum fiduciam reponenles. Haec, at- 
que regimen ipsum diaeteticum multi aspernantur, in 
pharmacopea solum salutem quaerentes. 

Nunc de remediis formis quaedam dicamus. —Clys- 
ma. Vix remedium quoddam tot refractarios habet ae- 
gros, quam illud. Neque causa tuto potest assignari. 
Num ob analogiam quam cum aliis operationibus chi- 
rurgicis habet? minime.Num ex falso deeoris conceptu? 
neque hoc. Sensus extcrnos non ferit ingrate. Non im- 
pios agitat dolos, nee heroicos eflectus inducerc tentat, 
raro repugnat aliis remediis, quibuscum fere omnibus 
amice conspirat; neque tamen non utilissimum est,cui 
interdum non aliud ullum substitui potest, quod sol- 
vendo et demulcendo plerumque, suam sanationi con- 
fert symbolam. Quae mansueta sunl, paucis invisa esse 
solcnt: mirum igitur cur illud lantos inimicos et osores 
experialur. 

Pillulae. Formam ipsara respuunt plurimi. Dubitant 
se deglutire posse, tentant tamen urgente sic medico. 
Quod dubitas ne feceris ! Regurgitantur pillulae, ac in 
oris cavo diverticula quaerentes, triste subeunt fatum. 
Dentibus commolitae, sumenlem ingrato puniunt sapo- 
re. Pertaesus dein laboris, dissolvit aeger ingenti aquae 
colluvie alque haurit, vel passis uvis aut aliis involvit 
subslantiis, quae languenti ventriculo vix subiguntur. 
Sic scopus medici qui linguae et naribus parcere vo- 
lens, qui substantias graves, aut aquoso vehiculo non 
probe jungcndas exhibi turus, hanc elegit formam, mire 
cluditur. Saepius accidit ut imprudentes eflectum quem 
expcctant inducturi, citra jussum medici numero pluri- 
mas sumant, defectum efficaciae accusantes. 

Diaeta. Quidam dum abstinent a cibis omnibus, aut 
saltim parcissimos ingerunt, hanc strenue se observare 
credunt. Quid si restaurans indicata fuerit? 

Operationes chirurgicae, multo plures quibus auxi- 
lium tuto ferri potuit, salvassent. Fortiter respuunt, 
usque dum malo increscente, doloribus eo adacti, se 
quidem operari sinunt, ast communiter infausle, quia 
sero. 

Quae sit potestas animi in morbos generandos, exa- 
sperandos, supprimendos, aut suflerendos, univcrsis no- 
tum cst. Imprimis vero dum valide coramotus in affc- 
ctis erumpit, pro varia eorumdcm indole eflcclus mani- 



festos experimur. Spes erigit aegrum. Phthysicus spe- 
rat, quem metus brevi perderet. Contagium ipsum me- 
tuentibus idem, aut aerumnis, cura, sollicitudine confe- 
ctis. facilius suscipi videmus. 

SECTIO SECUNDA 

DE CURATIOWUM IMPEDIMEWTIS EXTRA AECBCM SITIS 

§ 42 

Circumstantiae loci. Beatus ille qui procul nego- 
tiis etc. Ita cum Flacco felices depraedicat ruri degen- 
tes, pariete clausus civitatum incola. Non diffitemur 
rusticam vitam amoenitati plurima commoda juncta ha- 
bere; suis tamen aeque non caret incommodis. Sicut 
enim tuendae valetudini plurimum opitulatur, sic re- 
parandae eidem, imprimis ubi repente in discrimen 
deducta fuit, non parum adversam experimur. Medi- 
cus longe abest, qui morbum in primordiis extinguat. 
Remota subinde civitate debet accerseri : quae hic tem- 
poris jactura, donec advena salutetur? Pharmaca non 
praesto sunt : quae attulit secum, forte contraria, cum 
nuncius qui venerat, jam praeter id quod aegrotet ali- 
quis, nil ultro referre sciat, jam male edoctus aut non 
edocendus, longe diversum morbi statum describit. 

Felix reputandus aeger dum natura medicatrix ser- 
vat aegrum, morbi benignitate non perimente. Talia 
cum audit urbicola, desistit votis, sanitatem suam, cu- 

jus forte particulam jam tanlum possidel. majoris fa- 
ciens, ac imaginarias ruris delicias ; dumque valetudi- 
narius, urgente sic medico, rus petere deberet, urbis 
illecebris obstrictus non facit idem, et pariter plectitur. 
Atque sic, dum vitare studet recuperandae valetudinis 
insidias, imprudens in illas illabitur. 

§ 43. 

Res domesticae. Impedimenta morborum curae quae 
hac ex parte accedunt, sunt omnium frequcntissima 
simulque molestissima. Gonstitutio rei domesticae mul- 
tum variat, pro ratione vilae conditionis, opum, nume- 
ro etindole membrorum quae familiam efficiunt. Quem 
non sollicitet herum cura domus suae? Hunc angit du- 
bia res familiaris, ille de amissis opibus mocret- pax 
inter domesticos sublala, discordia regnat, inter con- 
iuges clandestinum cliscit odium Haec opulenta domus, 
sed ordo desideratur; nullus adest ex tot et tantis qui 
curam aegri gereret 5 avaritia subtrahit aegro, quae fo- 
rent necessaria. Satis esse putant, si quod praescri- 
ptum fuit medicamen, parari curent, reliqua negligen- 
tes penitus. — Ni medicus judex, benefactor, prote- ^ 
ctor, paraclitus, pacificator, qui lites dirimat, suble- , 
vet, protegat, soletur. et jurgia componat, non ullo hic 
medicaminum apparatu efficiet quidquam. 

li 
el 

§ 14. 

Fortunae. Pauper ubique jacet: ast dum aegrolat 
pauper, bis pauper. Quid medicus faciat, dum aeger 
auxilium implorat, omnium rerum adeo inops, ut ne- 
quidem ea, quibus non carere licet, comparare queat ? 
In nosodochium mittendus. Multis hoc responsum in 
promptu est. — Non adest ubique praesto^ si quod ad- 
est, tantum miserioribus suscipiendis destinatum, qui 
publico sumptu curentur, quin ipsi pendeant aliquid. 
Num quivis pauper licet, se talem fatebitur? — Mullos 
vitae conditio, avita nobilitas, insignis titulus distin- 
guit, queis opes non ita respondent. Vivunt in dies 
quidem, sed assem reponere, in adversis solatio futu- 
rum, non valent, aut negligunt improvidi. Majus hi re- 
putant malum suam prodere pauperiem,quam morbo ve- 
xari. Celant inopiam, quae sibi contemptu foret: letum 
subire nialunt, quain ut vitam ducerent, honoris exper- 
tem.-Hic ab argcnto inchoat auxilium, illud remedium 
hic summe indicatur . — Bcne est cui Deus obtulit, qui 
dare possit^ et multa fiunt sane per medicos hoc re- 
spectu in decus artis nostrae summe laudanda. Nec dif- 
fidemus, plura fierent adhuc, verum non aureo vivimus 
tempore, non cuivis hodie Galenus promissas dat opes : 
quotusquisque medicorum non ipse eget?— Esto tamen 
possit dare et velit; quid si quibus dandum est, fastu 
tumeant, qualem mendicis csse proprium experimur, 
et oblata respuant? Omnibus egent, beneficia tamen ac- 



cipere dedecori sibi ducunt, nihilominus curari vo- 
lunt. 

Avertas oculos qui tenerioris es animi; flebilis haec 
sccna, commiseranda sors horum qui miseris miserio- 
res adhuc sunt . Recti conscientia te non destituet, non 
te culpa manet, hic opem non tulissc, voluisse satis est. 

De mtstantibus. Deplorandus quisque, qui lecto adfi- 
xus, morbo decumbens gravi, ab omnibus relictus so- 
litarius jacet, sine ope et auxilio. Non adest medicus, 
non amica manus medicamen propinat, non quibus di- 
ligitur, cognati, parentes animum erigunt, dulci spe 
restitutionis solantur. Infelix quem sors tam dira ma- 
net. — Verum illi etiam qui adstant, saepius a scopo 
aberrant adeo, ut tantum abest solatio sint aegri, ut po- 
tius illius augeant anxietatem . £ primis regulis clinicis 
est, aegrum quantum licet de morbi periculo solari , 
idemque mitius quam pro re describere . Versatum de- 
cet esse medicum ne vultu voceque contrarium teste- 
tur, ne ea quae vere sentit , gestibus prodat . Non au- 
tem qui adstant sibi moderari possunt, dum medicus 
offlcio suo satisfaciens, cognatis, aut qui concernunt 
aegrum aliis, periculum forte imminere, cautus notum 
reddit. Metu perculsi, sollicitudine continua pleni, de 
vita aegri, sibi forte patris, benefactoris, conjugis aut 
amici, non sui imperium tenere valent amplius: pro- 
rumpunt in querelas, lacrymas, gemitus . — Quapropter 

adficiant haec aegrum, necesse est; an non vitae flam- 
mula quae tremula tantum micat penitus extingui de- 
bet ? Verum nulio etiam imminente periculo, adstantes 
frequenter culpam gerunt, quod aeger tardius conva- 
leat. Considera quaeso quid agant!— Vix fama per- 
crebuit amicam morbo correptam, en accurrunt undi- 
que^ prius videndo, num verum sit, curiositas urget^ 
dein obsident aegram, atque continuis quaestionibus 
torquent, inquirunt in morbi causam et sedem, dum- 
quejam cognovisse existimant, quid curae sitaspiciunt, 
consilium etiam proprium subnectentes . Quippe quod 
compatiens magis est sequior sexus, auxilio ferendo 
ubi etiam non requiritur promptissimus . 

Quaevis harum alia remedia proponit, e penu ex- 
perientiae desumpta proprio— Succedunt aliae,— quae 
eodem procedunt ordine, quaelibet interrogat, inqui- 
rit, denominat, praesagia fert, dissuadet, proponit, sua- 
det, obtrudit. Talia quis sustineat? Continua irrequies, 
sermoeinatio mulla delassant: aer aecram ambiens cor- 
rumpitur, hanc reddit anxiam, varia quae proponun- 
tur dubitare faciunt, continuo in memoriam revocatur 
malum, toties idem repetendo . — De morbo amicae va- 
ria circumferunlur, fama eundo crescit, ut malum sub- 
inde leve, continuis additamentis, evadat horrendum: 
et quac sequenti die venit cum proh dolor heri negle- 
xerit, sub ingressu statim effutit, se quod audiverit 
tam graviler decumbere sibi dilectam, invisere festi- 
nasse, doloremquc simul sincero animo lestalur immen- 

sum . — Quid si insuper medicus in ialem illabatur coe- 
tum ?— Num aegram prius videat et huic ferat opem^ 
num congregatas exaudiat, sciscitantes, proponentes, 
urgenles ? anceps haeret. Apollinem esse decet, qui ha- 
rum omnium criteria effugiat, jurgia cornponal, impro- 
bationes sopiat, objectiones factas dilucidet . — Haec ve- 
nae sectionem purgans, alia moschum et vescicans ne- 
cessarium ceoset: vae medico, vae decumbenti si mul- 
tas hujusmodi habeat amicas! 

§ *6. 

Parabolani . Quod meritum habeant in aegri resti- 
tutionetn, qui fueras aeger probe scies. Majus idem esse 
quam medici ipsius, sicut multi contendunt, non hic 
decerno . 

Id tantura subjungo, dum talia dicantur, parabola- 
nos vere tales intelligi, qui certe maximo sunt aegro- 
rum emolumento. Perilia, solertia, sobrietas, vigilan- 
tia, palicntia, animus auxilio ferendo promptus, huma- 
nus. Multae sunt quae requirantur virtutes quae ornent 
parabolanam . Quod sequior sexus huic muneri sc ma- 
gis dicet, et idoneus sit magis, velut abunde nolum 
cunclis , hic praetereo . Verum cui nostrum non con- 
slaL auae horum accidant negliKentia, nieritia. intem- 
perantia, stoliditate, arrogantia ? Jam non exhibent exhi- 
benda, jam non debito tcmporc propinant: pcrmutant, 
mulant mcdicamina, dum sibi quid ita videtur, addunt. 
aut omillunt eorum quac pracstanda forent. 



Digitized by Google 



TIIESES DEFENDENDAE 



I 

Medicus practicus absque theoria solidis ftindamen- 
tis instructa caecus 

II. 

Ex medicina populari plus damni, quam emolumenti 
redundat 

III. 

Diversa medendi methodus in eodem morbo, non 
tantum non probat artis incertitudinem , sed quando- 
que est necessaria 

IV. 

Homeopathia multa continet vera et nova ; sed vera 
non semper nova et nova non semper vera. 

V. 

Amor felix omnem exaltat vitam 

VI 

Non morbi,sed dispositiones in morbos, haereditatc 
acquiruntur. 

VII 

Affectus animi ct variorum morborum causa et va- 
riorum persaepe medela esse possunt. 

VIII. 

Lux specifice in nervos, calor in vasa agit. 

IX. 

Dolor et voluptas duo sunt vitae custodes, qui ta 
men in vitae exitium nonnumquam agunt. 

X. 

Non aetas, sed judicium rectum facit medicum. 

XI. 

Haemorrhoidum fluxus sanitatem vix turbat 

XII. 

Non dantur morbi vere intermittentes . 

